Diari Oficial de la Generalitat Valenciana


Sumari del DOGV 2587, del 18-09-1995 (1995/836121)

RESOLUCIÓ de 5 de setembre de 1995, de la Direcció General de la Funció Pública, per la qual es modifica la convocatòria de Concurs General de Trasllats núm. 1/95, per a la provisió de llocs de treball de naturalesa funcionarial, sector d'administració general, grup A.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2587

Data del DOGV
:   18-09-1995

Secció del DOGV
:   AUTORITATS I PERSONAL

Número del document
:   1995/836121


Data del document
:   05-09-1995

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIó de 5 de setembre de 1995, de la Direcció General de la Funció Pública, per la qual es modifica la convocatòria de Concurs General de Trasllats núm. 1/95, per a la provisió de llocs de treball de naturalesa funcionarial, sector d'administració general, grup A.   
En data 22 de maig de 1995 es va publicar en el Diari Oficial de la Generalitat Valenciana núm. 2.512, la resolució d'aquesta Direcció General on es convocava el Concurs General de Trasllats núm. 1/95, per a la provisió de llocs de treball de naturalesa funcionarial, sector d'administració general, grup A, modificada per resolució de 24 de maig de 1995 (DOGV núm. 2.517, de 29.05.95).  
Advertida alguna errada en l'annex II de l'esmentada convocatòria que inclou els llocs de treball oferts.  
Vist l'escrit presentat per un membre de la comissió avaluadora en el qual sol·licita l'abstenció, per causa justificada, de formar-ne part.  
Vista la Resolució de 19 de juny de 1995, de la Direcció General de la Funció Pública, per la qual es resol el procediment de revisió d'ofici de la Convocatòria 1/93-FG, per a la provisió de llocs de treball de naturalesa funcionarial, grups A i B, sector d'administració general, que declara l'anul·lació de l'esmentada convocatòria en allò que fa referència als llocs de nova creació i a aquells les característiques dels quals han sigut modificades al marge de la relació de llocs de treball.  
Vist que han sigut corregides les anomalies que afectaven els esmentats llocs de treball, els quals apareixen en l'actualitat publicats en forma en les corresponents relacions.  
De conformitat amb el que disposa la Llei 30/1992, de Règim Jurídic de les Administracions Públiques i del Procediment Administratiu Comú, resolc:  
Primer  
Es modifica l'annex II de la Resolució de 24 de maig de 1995, de la Direcció General de la Funció Pública, publicada en el DOGV núm. 2.517, de 29.05.95, que conté els llocs de treball oferts en el Concurs 1/95 anteriorment esmentat, que queda anul·lat i substituït pel qual s'inclou com a annex II a aquesta resolució.  
Segon  
Es modifica la composició de la comissió avaluadora en el següent sentit:  
On diu: «Blanca Climent Viguer, representant del sindicat UGT»;  
Ha de dir: «ángel Ocón Giménez, representant del sindicat UGT».  
Tercer  
S'obri un nou termini de presentació de sol·licituds de 20 dies hàbils, comptadors a partir de l'endemà a la publicació d'aquesta resolució en el Diari Oficial de la Generalitat Valenciana, per al personal afectat per la modificació de l'annex de la Convocatòria 1/95. Les noves instàncies substituiran les anteriorment presentades.  
Aquesta resolució, les seues bases i tots els actes administratius que siguen dictats en el seu desplegament, llevat les actuacions del tribunal, podran ser impugnades per les persones interessades mitjançant la interposició, després de la comunicació preceptiva a aquesta Conselleria, del recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà al de la seua publicació d'aquesta convocatòria en el Diari Oficial de la Generalitat Valenciana, o al de la publicació dels actes subsegüents, segons corresponga.   
València, 5 de setembre de 1995.- El secretari general de la Conselleria d'Administració Pública, art. 18 i disposició transitòria primera del Decret 210/95, de 24 de juliol: Jorge Lamparero Lázaro.